31985L0347
L 183/22
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА НА СЪВЕТА
от 8 юли 1985 година
относно изменение на Директива 68/297/ЕИО относно стандартизацията на разпоредбите за безмитния пропуск на гориво, съдържащо се в резервоарите за гориво на търговските моторни превозни средства
(85/347/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално членове 75 и 99 от него,
като взе предвид предложението на Комисията (1),
като взе предвид становището на Европейския парламент (2),
като взе предвид становището на Икономическия и социален комитет (3),
като има предвид, че Директива 68/297/ЕИО (4), изменена от Директива 83/127/ЕИО (5), формулира разпоредби относно минималното количество гориво, съдържащо се в резервоарите за гориво на товарни моторни превозни средства, което може да бъде допуснато безмитно на вътрешните граници на Общността;
като има предвид, че с оглед да се подпомогне преминаването на тези граници, на първоначален етап, посоченото количество следва да се увеличи за превозните средства, които са предназначени за и са в състояние да извършват превоз на пътници; като има предвид, че Съветът взема решение на по-късна дата относно увеличението, приложимо към превозните средства, които са предназначени за и са в състояние да извършват транспорт на стоки;
като има предвид, че следва да се определи терминът „стандартен резервоар за гориво“,
ПРИЕ НАСТОЯЩАТА ДИРЕКТИВА:
Член 1
Директива 68/297/ЕИО се изменя, както следва:
1.
Член 1 се заменя със следното:
„Член 1
Държавите-членки, в съответствие с настоящата директива, стандартизират разпоредби за безмитното допускане на гориво, съдържащо се в стандартни резервоари за гориво на товарни моторни превозни средства, пътуващи през общите граници между държавите-членки.“
2.
Член 2 се заменя със следното:
„Член 2
За целите на настоящия регламент:
-
„товарно превозно средство“ означава всяко автомобилно моторизирано превозно средство, което по тип на конструкцията и оборудването си е предназначено за и е в състояние да извършва превози, срещу заплащане или не, на:
а)
повече от девет души, включително шофьора;
б)
стоки;
-
„стандартни резервоари за гориво“ означава резервоарите, постоянно прикачени от производителя към всички моторни превозни средства от един и същи тип, както въпросното превозно средство, като това постоянно прикачване позволява горивото да бъде използвано директно, както за целите на движението, така и, където е приложимо, за функционирането на хладилна система.
Резервоарите за газ, прикачени към моторни превозни средства, предназначени за директно използване на газ в качеството на гориво, също се приемат за стандартни резервоари за гориво.“
3.
В член 3 параграф 1се заменя със следното:
„1. Държавите-членки пропускат безмитно следните количества гориво, съдържащо се в стандартните резервоари за гориво на товарните моторни превозни средства:
а)
200 литра на превозно средство и за един курс, в случаите на превозните средства, които са предназначени за и са в състояние да извършват транспорт на стоки с или без заплащане;
б)
600 литра на превозно средство и за един курс, в случаите на превозните средства, които са предназначени за и са в състояние да извършват транспортиране на повече от девет души, включително шофьора.
В съответствие с процедурите, предвидени от Договора по настоящата точка, Съветът ще вземе решение, по предложение на Комисията, преди 1 юли 1986 г., за увеличаване количеството гориво, което се допуска безмитно и се съдържа в стандартните резервоари за гориво на превозните средства, посочени в първа алинея, буква а).“
4.
Член 5 се заличава.
Член 2
Държавите-членки предприемат необходимите мерки, за да се съобразят с настоящата директива преди 1 октомври 1985 г. Те незабавно информират Комисията за това.
Член 3
Адресати на настоящата директива са държавите-членки.
Съставено в Брюксел на 8 юли 1985 година.